הוקאן לוב

הוקאן פר לוב (בשוודית: Håkan Per Loob; נולד ב-3 ביולי 1960) הוא שחקן הוקי קרח מקצועני שוודי לשעבר ששיחק עם פרייסטד מהאליטסריין ועם קלגרי פליימס מליגת ההוקי הלאומית. הוא ראש צופי אירופה לקלגרי פליימס לאחר שהתפטר מתפקידו כנשיא מבצעי ההוקי עבור פרייסטד. נחשב לאחד משחקני ההוקי השוודיים הגדולים בכל הזמנים, הוא נכנס להיכל התהילה הבינלאומי של פדרציית ההוקי קרח בשנת 1998, ולהיכל התהילה של הוקי קרח השוודי בשנת 2012. האליטסריין יצרה את גביע הוקאן לוב, שמוענק למלך השערים בכל שנה, לכבודו ב-2005 ופרייסטד הפרישה את חולצתו עם המספר 5.

לוב הצטרף לפרייסטד ב-1979 והיה חבר בקבוצה שזכתה באליפות שוודיה ב-1981. הוא זכה בפרס דסקית הזהב כשחקן השנה השוודי בשנים 83–1982 לאחר שקבע שיאים בעונה אחת עם 42 שערים ו-76 נקודות – שיאים שטרם נשברו עד היום. הוא עבר לאמריקה הצפונית בעקבות אותה עונה כדי להצטרף לפליימס, שבחרו בו עם בחירה בסיבוב התשיעי בדראפט ה-NHL של 1980. לוב נבחר לקבוצת האול-רוקי ב-NHL בשנים 84–1983 ובשנים 88–1987 נבחר לקבוצת האולסטאר הראשונה לאחר שהפך לשחקן השוודי הראשון שכובש 50 שערים בעונת NHL אחת. הוא זכה בגביע סטנלי עם קלגרי בשנה שלאחר מכן, ולאחר מכן בחר לחזור לשוודיה.

הוא הצטרף מחדש לפרייסטד ב-1989, וזכה בפרס קסדת הזהב פעמיים ברציפות בשנים 1991 ו-1992 בתור ה-MVP של האליטסריין כפי שנבחר על ידי חבריו השחקנים. הוא פרש ב-1996 כדי להפוך למנכ"ל הקבוצה. הוא הוביל את פרייסטד לארבעה תארים של האליטסריין ב-11 עונות לפני שקודם לנשיא הקבוצה. מבחינה בינלאומית, לוב ייצג את נבחרת שוודיה מספר פעמים. הוא היה אחד משלושת החברים הראשונים במועדון הזהב המשולש, סימן שהוא זכה בגביע סטנלי, באליפות העולם ובמדליית זהב אולימפית.

==ביוגרפיה==
לוב נולד ב-3 ביולי 1960 בגוטלנד, שם גדל בעיירה הקטנה סְלִיטֵה. לוב הוא ממוצא אסטוני. סבו וסבתו של לוב, יחד עם ילדיהם, כולל אביו של לוב, פול, ברחו לגוטלנד בסירה קטנה מעבר לים הבלטי מהאי קינוּ במהלך הכיבוש הגרמני של אסטוניה ב-1944. לוב החל לשחק הוקי קרח בגיל חמש, כאשר ליד ביתו נבנה משטח החלקה קפוא מלאכותי. לוב היה ספורטאי פעיל בצעירותו, עסק בטניס, כדוריד, כדורגל ושייט, והיה אחד מכישרונות טניס השולחן הטובים ביותר של שוודיה, זכה בגביע טומי ספורט בשנת 1971 בגיל אחת עשרה. בגיל 15 לוב ערך את הופעת הבכורה שלו בבוגרים עבור גריפ ועזב את כל ענפי הספורט האחרים כדי להתמקד בהוקי.

==קריירת משחק==
===פרייסטד===
לוב החל עם מועדוני הליגה השלישית גריפ סליטה ורומה רומקלוסטר בשנים 76–1975 ו-77–1976 בהתאמה, לפני שבילה שתי עונות עם מועדון הליגה השנייה, קרלסקורנה. הוא עלה לאליטסריין כשהצטרף לפרייסטד, שם כבש 15 שערים ו-19 נקודות ב-36 משחקים בשנת 80–1979. הוא כבש 23 שערים בעונה שלאחר מכן כשפרייסטד זכתה בגביע לה מאט הראשון שלה בתור אלופת האליטסריין. בשנת 83–1982, לוב קבע שיאים של האליטסריין על ידי הבקעת 42 שערים ו-76 נקודות. הוא ממשיך להחזיק בשיאים אלו עד היום.

===קלגרי פליימס===
קלגרי פליימס בחרו בלוב עם בחירת סיבוב תשיעי, במקום ה-181 בסך הכל, בדראפט הכניסה ל-NHL של 1980.  הם לא הצליחו לשכנע אותו להצטרף לקבוצה עד לעונת 84–1983 ב-NHL כאשר, לאחר שקבע את השיא שלו באליטסריין, מנכ"ל הפליימס, קליף פלטר, התייחס אליו כ"וויין גרצקי משוודיה". לוב כבש 30 שערים ו-55 נקודות בעונתו הראשונה ב-NHL ונבחר לקבוצת האול רוקי של NHL.

לוב גילה שיפור בעונה הבאה כאשר הבקיע 37 שערים, מה שהספיק כדי להשוות אותו למוביל הקבוצה, השוודי קנט נילסון. הוא הוביל את הקבוצה באופן מוחלט בעונת 86–1985 עם 31 שערים, וזכה בגביע מולסון כשחקן הפליימס עם הכי הרבה בחירות של שלושה כוכבים. לוב נאבק בשנה שלאחר מכן עקב פציעה בכתף שדרשה ניתוח לתיקון בסוף עונת 87–1986. הוא כבש רק 18 שערים בעוד ש-44 הנקודות שלו היו הרבה מתחת למספר הנקודות בעונתו הקודמת.

כשחזר להרכב בריא בעונת 88–1987, לוב הפך לשחקן השוודי הראשון בתולדות ה-NHL שכובש 50 שערים בעונה אחת. נכון לסוף עונת 2019–20, הוא עדיין השוודי היחיד שהגיע להישג זה. הוא אף קבע שיא קבוצתי בכך שכבש חמישה שלושערים במהלך העונה. הוא סיים במקום השישי בהבקעת שערים בליגה, בעוד שבנקודות סיים במקום התשיעי בקטגוריה זו. לוב נבחר לקבוצת האולסטאר הראשונה באגף הימני וזכה בפרס ויקינג כשחקן השוודי הטוב ביותר ב־NHL כפי שהצביעו חבריו השוודיים. לוב הבקיע 27 שערים בעונת 89–1988, אך הוסיף 58 אסיסטים עבור הפליימס. הוא הוסיף 8 שערים ו-17 נקודות בפלייאוף כדי לעזור לפליימס לזכות בגביע סטנלי הראשון שלהם בהיסטוריית הקבוצה. במשחק כיבוש הגביע מול מונטריאול קנדיאנס, לוב החל במשחק מסירות מהיר עם ג'ו ניוונדייק במרוץ של שלושה על אחד שעזר ללני מקדונלד להבקיע את שער הפלייאוף האחרון שלו ב NHL-והעניק לפליימס יתרון שעליו לא ויתרו.

במהלך הפלייאוף בשנת 1989, לוב הודיע שהוא שוקל לחזור לשוודיה. מאוחר יותר חשף כי הוא ואשתו קיבלו את ההחלטה כמעט שנה קודם לכן וכי הוא דחה הצעת חוזה גדולה שהצוות הציע, כדי לפתות אותו להישאר. עם זאת, לוב רצה שילדיו יגדלו בשוודיה, ולאחר שהפליימס זכו בגביע סטנלי, הוא הודיע שהוא חוזר לפרייסטד לעונת 90–1989.

===החזרה לפרייסטד===
בעונתו הראשונה בשוודיה, לוב כבש 22 שערים ב-40 משחקים עבור פרייסטד והוביל בליגה עם 53 נקודות. הוא השתפר ל-33 שערים בעונת 91–1990, בעוד שעם 66 נקודות הוא שוב הוביל בליגה. הוא זכה בפרס קסדת הזהב בתור השחקן היקר ביותר בליגה לפי בחירת השחקנים. הוא זכה בפרס קסדת הזהב בפעם השנייה ברציפות בעונת 92–1991 והוביל בליגה בנקודות, עונה שלישית ברציפות. עם 37 שערים, לוב גם הוביל בליגה בהבקעת שערים. הוא שיחק עוד ארבע עונות עם פרייסטד ופרש ב-1996.

לוב סיים את קריירת המשחק שלו כמלך השערים המוביל בכל הזמנים של האליטסריין עם 305 שערים בשילוב בין העונה הסדירה והפלייאוף. הליגה יצרה את גביע הוקאן לוב לכבודו ומעניקה אותו למלך השערים בכל עונה. פרייסטד הפרישה את חולצתו עם המספר 5 וקראה לו להיות מנכ"ל הקבוצה בעונת 1996-97. הוא שימש בתפקיד במשך 11 עונות, במהלכן הגיעה הקבוצה שמונה פעמים לגמר פלייאוף האליטסריין וזכתה בארבע אליפויות. שניים מהתארים הגיעו בשתי העונות הראשונות שלו כמנכ"ל, 1996-97 ו-98–1997. הוא הוסיף את השלישי ב-02–2001 והרביעי ב-06–2005. לוב קודם לנשיא הקבוצה ב-2008.

בינואר 2017, הוכרז שהוא יפרוש מתפקיד מנהל הספורט של פרייסטד בסוף עונת 2016-17.

===קריירה בינלאומית===
מבחינה בינלאומית, לוב החליק לראשונה עבור נבחרת הנוער השוודית באליפות אירופה לנוער בהוקי בשנת 1978. לאחר מכן הוא זכה במדליות ארד עם נבחרת שוודיה הן באליפות העולם לנוער בשנת 1979 והן ב-1980. הוא סיים במקום השלישי בהבקעות בטורניר ב-1980 עם תשע נקודות ונבחר לאולסטאר. הוא הופיע לראשונה עם הנבחרת הבוגרת בשנת 1982, כבש שלושה שערים בשמונה משחקים עבור נבחרת שוודיה שסיימה במקום הרביעי באליפות העולם, אך זכה במדליית כסף באליפות אירופה, אשר ספרה תוצאות רק בקרב מדינות אירופה המשתתפות.

לוב הופיע בטורניר העולם הראשון שלו עם הטובים שבטובים בגביע קנדה בשנת 1984, עם עשר הנקודות שלו בשמונה משחקים היה במקום שני בנבחרת, ראשון היה קנט נילסון. הוא כבש שני שערים ושני אסיסטים בסדרת הגמר של שני המשחקים, ששוודיה הפסידה לקנדה. פציעה בכתף מנעה מלוב לשחק בגביע קנדה ב-1987, אך הוא הופיע באליפות העולם ב-1987. הוא צבר תשע נקודות בשמונה משחקים כדי לעזור לשוודיה לזכות באליפות העולם הראשונה שלה מזה 25 שנים. הוא ערך שתי הופעות נוספות באליפות העולם, זכה במדליית כסף בטורניר 1990 ובזהב שני ב-1991. באליפויות אירופה שנערכו במקביל, לוב והשוודים זכו במדליית זהב ב-1990 ובכסף ב-1991.

משחקי החורף האולימפיים ב-1992 סימנו את ההופעה האולימפית החורפית הראשונה של לוב. הוא העמיד נקודה אחת בממוצע למשחק בשמונה משחקים, כולל ארבעה שערים, עבור השוודים במקום החמישי. הוא חזר שנתיים לאחר מכן לאולימפיאדת לילהאמר. לוב צבר תשע נקודות בשמונה משחקים, ושוודיה פגשה את קנדה במשחק על מדליית הזהב. המשחק נכנס להארכה בשוויון 2–2, ולאחר מכן לא עזר להכריע את התחרות ומדליית הזהב הוכרעה לראשונה בהיסטוריה האולימפית על ידי חבטות עונשין. חבטות העונשין נמשכו שבעה סיבובים, עד שפיטר פורסברג כבש את שער הניצחון עבור שוודיה. בזכות הזכייה במדליית הזהב האולימפית, הצטרף לוב לחברי הצוות מאטס נסלונד ותומאס יונסון כדי להפוך לשלושת החברים הראשונים במועדון הזהב המשולש כמנצחים באליפות גביע סטנלי, אליפות עולם ואליפות אולימפית.] לוב הוכנס להיכל התהילה של הפדרציה הבינלאומית להוקי קרח ב-1998.

==סגנון משחק==
בגובה 1.75 מטר, ועם המשקל 77 קילו, הגיע לוב לקלגרי מתמודד עם ספקנות לגבי יכולתו להתמודד עם הסגנון המחוספס יותר ומשטח הקרח הקטן יותר של ה-NHL בהשוואה למה שהיה רגיל באליטסריין. הדעה סביב ה-NHL בתחילת שנות ה-80 הייתה ששחקנים שוודים היו "רכים"; חברו לקבוצה קולין פטרסון זיכה את לוב בשינוי התפיסה הזו. הוא היה מנהיג קולני, לא פחד לדבר עם חבריו לקבוצה כשהרגיש צורך בכך. הוא היה מחליק חזק עם "טכניקה מסנוורת", והחבר שלו לשעבר בקלגרי, ג'ו ניוונדייק, אמר שלוב היה סיבה מרכזית להצלחה המוקדמת שלו ב-NHL: "פשוט הייתה לו כמות גדולה כל כך של מיומנות. הוא יכול היה לעשות דברים שאף אחד מאתנו לא יכול היה לעשות. המזל הכי גדול שלי, זה ששמו אותי על הקו של הוקאן לוב בעונה הראשונה שלי בקלגרי. הוא עזר לי כל כך, והתחלתי את הקריירה שלי בצורה נכונה. הוא נותן סיבה טובה למה הבקעתי 50 שערים." ניוונדייק הוסיף כי לוב יכול "להכניס דסקיות לאזורים, לעשות משחקים, שאף אחד אחר לא היה חולם עליהם".

==חיים אישיים==
אחיו הגדול של לוב, פטר, היה גם כן שחקן הוקי. האחים שיחקו יחד לזמן קצר בפרייסטד ופטר הופיע בשמונה משחקי NHL עם קוויבק נורדיקס. להוקאן ולאשתו מארי יש שלושה ילדים, הנריק, ניקלאס ואיזבל. ילדיהם הם הסיבה שהמשפחה בחרה לחזור לשוודיה ב-1989. לוב תמיד התכוון לחזור הביתה לאחר ימי המשחק שלו, אבל הרגיש שההטמעה של הנריק בתרבות אמריקה הצפונית הייתה בעייתית. הוא רצה שמשפחתו תגדל בשוודיה.

==סטטיסטיקה==
===עונה סדירה ופלייאוף===
{| border="0" cellpadding="1" cellspacing="0" style="text-align:center; width:60em"
|- style="background:#e0e0e0;"
! colspan="3" style="background:#fff;"|
! rowspan="99" style="background:#fff;"|
! colspan="5"|עונה סדירה
! rowspan="99" style="background:#fff;"|
! colspan="5"|פלייאוף
|- style="background:#e0e0e0;"
! עונה
! מועדון
! ליגה
! מש
! שע
! אס
! נק
! ד"ע
! משחקים
! שערים
! אסיסטים
! נקודות
! ד"ע
|-
| 1975/76
| גריפ
| שוודית 3
| 22 || 12 || 2 || 14 || -
| - || - || - || - || -
|- style="background:#f0f0f0;"
| 1976/77
| רומה
| שוודית 3
| 20 || 19 || 12 || 31 || -
| - || - || - || - || -
|-
| 1977/78
| קרלסקרונה
| שוודית 2
| 25 || 15 || 4 || 19 || 37
| 5 || 3 || 2 || 5 || 0
|- style="background:#f0f0f0;"
| 1978/79
| קרלסקרונה
| שוודית 2
| 23 || 23 || 9 || 32 || 8
| - || - || - || - || -
|-
| 1979/80
| פרייסטד
| SHL
| 36 || 15 || 4 || 19 || 20
| - || - || - || - || -
|- style="background:#f0f0f0;"
| 1980/81
| פרייסטד
| SHL
| 36 || 23 || 6 || 29 || 14
| 7 || 5 || 3 || 8 || 6
|-
| 1981/82
| פרייסטד
| SHL
| 36 || 26 || 15 || 41 || 28
| 2 || 1 || 0 || 1 || 0
|- style="background:#f0f0f0;"
| 1982/83
| פרייסטד
| SHL
| 36 || 42 || 34 || 76 || 26
| 8 || 10 || 4 || 14 || 6
|-
| 1983/84
| קלגרי פליימס
| NHL
| 77 || 30 || 25 || 55 || 22
| 11 || 2 || 3 || 5 || 2
|- style="background:#f0f0f0;"
| 1984/85
| קלגרי פליימס
| NHL
| 78 || 37 || 35 || 72 || 14
| 4 || 3 || 3 || 6 || 0
|-
| 1985/86
| קלגרי פליימס
| NHL
| 68 || 31 || 36 || 67 || 36
| 22 || 4 || 10 || 14 || 6
|- style="background:#f0f0f0;"
| 1986/87
| קלגרי פליימס
| NHL
| 68 || 18 || 26 || 44 || 26
| 5 || 1 || 2 || 3 || 0
|-
| 1987/88
| קלגרי פליימס
| NHL
| 80 || 50 || 56 || 106 || 47
| 9 || 8 || 1 || 9 || 4
|- style="background:#f0f0f0;"
| 1988/89
| קלגרי פליימס
| NHL
| 79 || 27 || 58 || 85 || 44
| 22 || 8 || 9 || 17 || 4
|-
| 1989/90
| פרייסטד
| SHL
| 40 || 22 || 31 || 53 || 24
| 10 || 9 || 5 || 14 || 2
|- style="background:#f0f0f0;"
| 1990/91
| פרייסטד
| SHL
| 40 || 33 || 25 || 58 || 16
| 8 || 6 || 4 || 10 || 8
|-
| 1991/92
| פרייסטד
| SHL
| 40 || 37 || 29 || 66 || 14
| 6 || 2 || 2 || 4 || 2
|- style="background:#f0f0f0;"
| 1992/93
| פרייסטד
| SHL
| 40 || 25 || 26 || 51 || 28
| 3 || 4 || 1 || 5 || 0
|-
| 1993/94
| פרייסטד
| SHL
| 22 || 9 || 11 || 20 || 12
| - || - || - || - || -
|- style="background:#f0f0f0;"
| 1994/95
| פרייסטד
| SHL
| 39 || 13 || 25 || 38 || 58
| 4 || 2 || 0 || 2 || 2
|-
| 1995/96
| פרייסטד
| SHL
| 40 || 17 || 32 || 49 || 62
| 8 || 4 || 4 || 8 || 2
|- style="background:#e0e0e0;"
! colspan="3" | סה"כ ב-SHL
! 405 !! 262 !! 238 !! 501 !! 304
! 56 !! 43 !! 23 !! 65 !! 28
|- style="background:#e0e0e0;"
! colspan="3"|סה"כ ב-NHL
! 450 !! 193 !! 236 !! 429 !! 189
! 73 !! 26 !! 28 !! 54 !! 16
|}
===נבחרת===
{| border="0" cellpadding="1" cellspacing="0" ID="Table3" style="text-align:center; width:40em"
|- style="text-align:center; background:#e0e0e0;"
! שנה
! נבחרת
! טורניר
! rowspan="100" style="background:#fff;" |
! משחקים
! שערים
! אסיסטים
! נקודות
! ד"ע
|-
| 1978
| שוודיה
| EJC
| 5 || 3 || 1 || 4 || 2
|- style="background:#f0f0f0;"
| 1979
| שוודיה
| WJC
| 6 || 0 || 2 || 2 || 0
|-
| 1980
| שוודיה
| WJC
| 5 || 7 || 2 || 9 || 2
|- style="background:#f0f0f0;"
| 1982
| שוודיה
| WC
| 8 || 3 || 1 || 4 || 6
|-
| 1984
| שוודיה
| CC
| 8 || 6 || 4 || 10 || 2
|- style="background:#f0f0f0;"
| 1987
| שוודיה
| WC
| 8 || 5 || 4 || 9 || 4
|-
| 1990
| שוודיה
| WC
| 10 || 4 || 7 || 11 || 10
|- style="background:#f0f0f0;"
| 1991
| שוודיה
| WC
| 10 || 2 || 7 || 9 || 6
|-
| 1992
| שוודיה
| OG
| 8 || 4 || 4 || 8 || 0
|- style="background:#f0f0f0;"
| 1994
| שוודיה
| OG
| 8 || 4 || 5 || 9 || 2
|- style="background:#e0e0e0;"
! colspan="3"|סה"כ בתחרויות לצעירים
! 16 !! 10 !! 5 !! 15 !! 4
|- style="background:#e0e0e0;"
! colspan="3"|סה"כ בתחרויות לבוגרים
! 60 !! 28 !! 32 !! 60 !! 30
|}

==פרסים והוקרה==
{| class="wikitable"
! פרס
! שנה
!
|- ALIGN="center" bgcolor="#e0e0e0"
| colspan="3" | קריירה בינלאומית
|-
| טורניר אול סטאר באליפות העולם לצעירים 20-
| 1980
|
|-
| היכל התהילה של פדרציית ההוקי קרח
| 1998
|
|-
|- ALIGN="center" bgcolor="#e0e0e0"
| colspan="3" | SHL\שוודיה
|-
| פרס דסקית הזהב
| 1982-83
|
|-
| פרס קסדת הזהב
| 1990-911991-92
|
|-
| נבחרת האול סטאר העולמית משוודיה
| 1982-831984-851989-901990-911991-92
|
|-
|- ALIGN="center" bgcolor="#e0e0e0"
| colspan="3" | NHL
|-
| נבחרת האול רוקי
| 1983-84
|
|-
| קבוצה ראשונה באול סטאר
| 1987-88
|
|-
| פרס ויקינג
| 1987-88
|
|-
| גביע סטנלי
| 1989
|-
|- ALIGN="center" bgcolor="#e0e0e0"
| colspan="3" | פרסי קבוצת קלגרי פליימס
|-
| גביע מולסון
| 1985-86
|}
==קישורים חיצוניים==

==הערות שוליים==

קטגוריה:שחקני הוקי קרח שוודים
קטגוריה:שחקני הוקי קרח באולימפיאדת אלברוויל (1992)
קטגוריה:שחקני הוקי קרח באולימפיאדת לילהאמר (1994)
קטגוריה:שוודים שנולדו ב-1960